16. ΝΟΜΟΣ υπ’ αριθ. 598 της 7/9 Ιουν. 1977 (ΦΕΚ Α΄ 160) Περί διαρρυθμίσεως του επί της βενζίνης και πετρελαίου εσωτερικής καύσεως επιβαλλομένου φόρου καταναλώσεως. Άρθρ.1.-Ο κατά τας διατάξεις της παρ. 1 του άρθρ. 1 του Νόμ. 209/1975 επιβαλλόμενος επί της βενζίνης και του πετρελαίου εσωτερικής καύσεως, φόρος καταναλώσεως, αποσυσχετιζόμενος εκ της τιμής διαθέσεως των καυσίμων τούτων υπό των εγχωρίων διυλιστηρίων, παραμένει εις το ύψος του μέχρι της ενάρξεως της ισχύος του παρόντος άρθρου εισπραττομένου καθαρού ποσού φόρου, ανερχομένου ανά χιλιόλιτρον δια την βενζίνην υψηλής συμπιέσεως (PREMIUM) εις δραχ. 9.714, δια την κοινήν βενζίνην (REGULAR), εις δραχ. 8.094 και δια το πετρέλαιον εσωτερικής καύσεως εις δραχ. 688.  Άρθρ.2.-Επί αποθεμάτων πετρελαιοειδών προϊόντων ευρεθέντων εις τας εγκαταστάσεις των εταιρειών πετρελαίου κατά την πρωΐαν της 1 ης  Απρ. 1977 ως υποκειμένων, ως και επί των υποκειμένων ωσαύτως εν πλω φορτίων των αυτών προϊόντων, εισπράττεται η σχετική διαφορά μεταξύ των από της ως άνω ημερομηνίας ισχυουσών νέων τιμών διαθέσεως των πετρελαιοειδών εκ των διυλιστηρίων και των προ της ημερομηνίας ταύτης ισχυουσών ομοίων. Η κατά τα ανωτέρω διαφορά εισπράττεται υπό των Τελωνειακών Αρχών κατά τον τελωνισμόν ή κατά τον ανατελωνισμόν των εν λόγω αποθεμάτων και κατατίθεται εις τον παρά τη Τραπέζη της  Ελλάδος υφιστάμενον λογαριασμόν υπ’ αριθ. 234143 Ελληνικόν Δημόσιον - Λογαριασμός διαχειρίσεως πετρελαιοειδών. Άρθρ.3.-Η έναρξις της ισχύος των διατάξεων του άρθρ. 1 άρχεται από της επομένης της καταθέσεως του παρόντος Νόμου εις την Βουλήν, του δε άρθρ. 2 από της δημοσιεύσεώς του δια της Εφημερίδος της Κυβερνήσεως. Σελ. 358,282(α) Τεύχος 636-Σελ. 142 28.Ζ.γ.16 Φόρος Καταναλώσεως Πετρελαιοειδών 